b"\n_START_ARTICLE_\nTina Cousins\n_START_SECTION_\nUra\n_START_PARAGRAPH_\nTina Cousinsin ensimm\xc3\xa4inen hittisingle oli nimelt\xc3\xa4\xc3\xa4n Mysterious Times, jonka tuotti saksalainen DJ ja tuottaja Sascha Lappessen vuonna 1998. Ennen yhteisty\xc3\xb6t\xc3\xa4 Sash!n kanssa Cousins oli julkaissut kaksi single\xc3\xa4 Killin' Time ja Pray vuonna 1997. _NEWLINE_Mysterious Timesin suuren menestyksen j\xc3\xa4lkeen kummatkin Cousinsin singlet uudelleenjulkaistiin, ja ne menestyiv\xc3\xa4t t\xc3\xa4ll\xc3\xa4 kertaa paremmin. Killin' Time ja Pray sijoittuivat Britannian singlelistalla Top 20, ja Pray nousi listoille my\xc3\xb6s Yhdysvalloissa. Albumilta julkaistut Forever ja Angel eiv\xc3\xa4t saaneet yht\xc3\xa4 suurta suosiota, vaan j\xc3\xa4iv\xc3\xa4t kummatkin listalla Top 50:n. _NEWLINE_Cousins keskittyi markkinoimaan albumiaan Australiassa, jossa Forever ja Pray myiv\xc3\xa4t kultaa. Australian promokiertueen aikana Cousins uudelleenjulkaisi Groove Peddlersin remixaaman version Nothing to Fear -kappaleesta, josta julkaistiin my\xc3\xb6s video._NEWLINE_Cousins ty\xc3\xb6skenteli Sash!n kanssa toistamiseen vuonna 2000, ja julkaisi singlen Just Around the Hill, sek\xc3\xa4 esiintyi BRIT Awardsissa useiden muiden artistien kanssa, ABBA-tribuutissa Thank ABBA for the Music. Esiintymisest\xc3\xa4 julkaistiin my\xc3\xb6s single, joka sijoittui Top 10 Irlannissa, Ruotsissa, Australiassa ja Uudessa-Seelannissa. _NEWLINE_Viisi vuotta ensimm\xc3\xa4isen albuminsa julkaisun j\xc3\xa4lkeen Cousins palasi julkisuuteen vuonna 2005 uuden albumin Mastermind kera. Cousinsin toisen studioalbumin ensimm\xc3\xa4inen single oli cover-versio Englantilaisen Black-yhtyeen hitist\xc3\xa4 Wonderful Life, joka debytoi Australian singlelistalla sijalla 15 ja vietti nelj\xc3\xa4 kuukautta top 50:ss\xc3\xa4. Singlest\xc3\xa4 tuli Cousinsin suurin radiohitti Australiassa._NEWLINE_Seuraava single Come To Me ei saanut samankaltaista menestyst\xc3\xa4 ja sijoittui samalla listalla vain Top 50:n. Mastermind-albumi sijoittui my\xc3\xb6s albumilistalla edelt\xc3\xa4j\xc3\xa4\xc3\xa4ns\xc3\xa4 heikommin. Albumin huonosta menestyksest\xc3\xa4 huolimatta Tina julkaisi viel\xc3\xa4 kolmannen singlen Pretty Young Thing, joka sai paremman vastaanoton ja ansaitsi lopulta Tinalle t\xc3\xa4m\xc3\xa4n kuudennen Top 20 -listahitin Australiassa._NEWLINE_Cousins vietti paljon aikaa Australiassa, Espanjassa ja Britanniassa mainostaen albumiaan. Vuonna 2006 h\xc3\xa4n otti osaa kahden kappaleen sanoitukseen, Diamonds ja Curious, jotka julkaistiin sek\xc3\xa4 Yhdysvalloissa, ett\xc3\xa4 Euroopassa alankomaalaisen yhtyeen 4 Strings levyll\xc3\xa4. Curious muodostui Tinan l\xc3\xa4pimurtohitiksi Amerikassa ja vietti useita viikkoja Billboard Dance Play-listalla Top 30:ss\xc3\xa4. _NEWLINE_Vuonna 2009 Cousins levytti kappaleen Can't Hold Back yhteisty\xc3\xb6ss\xc3\xa4 Bellatraxin kanssa, joka julkaistiin Yhdysvalloissa._NEWLINE_Cousins sai uuden maailmanlaajuisen levytyssopimuksen Australialaisen Central Station -levy-yhti\xc3\xb6n kanssa elokuussa 2010. Sopimukseen kuuluu kaksi uutta single\xc3\xa4 sek\xc3\xa4 yksi albumi. Albumi julkaistiin Australiassa lokakuussa, ja muualla tammikuussa 2011. Uusi albumi tulee Tinan virallisten sivujen mukaan sis\xc3\xa4lt\xc3\xa4m\xc3\xa4\xc3\xa4n uudelleentehtyj\xc3\xa4 versioita debyyttialbumin Killin' Time kappaleista, sek\xc3\xa4 uutta materiaalia.\n_START_SECTION_\nSuomen-kiertue\n_START_PARAGRAPH_\nCousins aloitti Suomen kiertueensa 12. huhtikuuta 2007, Mastermind-albumin singlejulkaisujen hyv\xc3\xa4st\xc3\xa4 menestyksest\xc3\xa4 johtuen. Kaikki kolme single\xc3\xa4 sijoittuivat Suomen singlelistalla Top 20, vaikka niit\xc3\xa4 ei virallisesti Suomessa julkaistukaan. 18. toukokuuta h\xc3\xa4n esiintyi yll\xc3\xa4tysesiintyj\xc3\xa4n\xc3\xa4 NRJ:n j\xc3\xa4rjest\xc3\xa4m\xc3\xa4ss\xc3\xa4 konsertissa S\xc3\xa4rk\xc3\xa4nniemess\xc3\xa4, Tampereella."